Viborger Samler, 1836-03-22
Spanien. Fra de fleste Puncter af dette Land ere nu Beretningerne og Valgene indløbne. Man kan ikke længer tvivle paa det exalterede Partis Triumph. Foruden Cordova have ogsaa Valladolid og Salamanca valgt Grev de las Navas. Murcia har valgt de bekjendte Generaler Palarea og Lo per Pinto. Det ellers erkecatholske Burgos har forkastet Riva Herrera og valgt Hr. Flores Colderon, en Søn af en i Malaga myrdet Patriot. Ja man bemærker endog blandt de Nyvalgte den bekjendte Jnfanteriellieutenant, Don Cayetano Cardero, der med 300 Mand gjorde Oprør i Madrid og af Regjeringen tiltvang sig fri Afmarsch. - Bataneros Bande er adsplittet. – 1300 Portugisere med 200 Heste og 4 Kanoner indtraf den 26de Febr. til Burgos; den næste Dag ankom 1500 Mand; de modtoges med stor Jubel. 3000 andre Portugisere stode ved Reynosa og 2400 ved Samora. – Guerillaschefen Cabrera har udøvet frygtelige Repressalier for sin Moders Henrettelse; paa hans Befaling er Oberst Fontileras's Gemalinde tilligemed 33 andre Damer blevne skudte, og han truer alle Fanger med samme Skjebne. Han staaer nu i Spidsen for 800 Mand i Nedrearragonien. – Den 28de Febr. kom det paa Veien mellem Barcelona og Jgualada til en Træfning mellem 500 Christinere, hvoraf den største Deel Jægere fra Oporto, og et stort Antal Carlister, da de Sidste vilde bemægtige sig Posten, der gik til Madrid. Correspondencen reddedes, og Fienden dreves tilbage; men flere anseelige Officierer og Borgere faldt i Rebellernes Hænder. Den følgende Morgen rykkede Oberst Osorio ud med 700 Mand, for at forstærke Postens Escorte. – En Skrivelse fra Elisondo af 5te d. M. melder, at Carlisterne have tilfægtet sig Fordeele paa Høiden ved Lanson. Frugterne af Seiren vare 60 Fanger, over 300 Geværer og Tornistre og næsten hele Regimentet Africas Musik. – En Skrivelse fra Perpignan i Morning Chroniole beretter, at 5 a 6000 Carlister ere trængte ind i Cerdanna og der have overfaldet 500 fra Mallorca ankomne Recruter, hvoraf de have nedhugget 200 og gjort Resten til Fanger. Officiererne og Underofficiererne bleve skudte og kun Soldaterne skaanede, for at bevæge dem til at træde i Prætendentens Tjeneste. – Efterretningerne om den engelske Legion lyde høist sørgelige; ved den spanske Regjerings utilgivelige Ligegyldighed og maaskee ogsaa ved Cordovas Jntriguer lider den Mangel paa Alt. Generalkrigscommissairen Mac-Dou gal er i den Anledning reist til Madrid, skulde hans Forestillinger Jntet frugte, da mener man, at Generallieutenant Evans ufortøvet vil indsende sin Resignation og opløse Legionen. – De sydamericanske Republikers Befuldmægtigede ere afreiste med uforrettet Sag. – Et Brev fra Bayonne af 8de denne Maaned melder, at den algierske Fremmedlegion har den 6te Marts angrebet Carlisterne ved Engni, og da den af det ugunstige Veir den Dag forhindredes i Kampens Fortsættelse, fornyet denne den 7de. De nyere Details ere ikke bekjendte; men man taler om, at Carlisterne have trukket sig tilbage. Storbritanien og Jrland. O'Connell var anklaget for at have af en Hr. Raphael, modtaget 2000, for at drive dennes Valg i Grevskabet Carlow igjennem. Det er nu beviist, at intet Underslæb har fundet Sted, men at Pengene virkeligen ere anvendte efter Hr. Raphaels Ønske til paa lovlig Maade at understøtte hans Valg. Værre seer det ud med O'Connels eget Valg for Dublin tilligemed Hr. Ruthvens for samme Stad, hvilke man troer, at Underhuset vil annullere. – De ministerielle Blade søge at gjøre den Slutning gjældende, at de tre store Magters Jntervention i Krakau fuldkomment berettiger England og Frankrig til at intervenere i Spanien med væbnet Haand, skulde det end kun være for at sætte en Grændse for de Rædsler, derfra begge Sider udøves.